توليدو هى مدينه و بلديه فى وسط اسبانيا على بعد 70 كيلومتر جنوب عاصمة اسبانيا مدريد. توليدو كانت العاصمة الأسبانية من سنة 1085 لحد فيليبى التانى ملك اسبانيا ما نقل البلاط الملكي من توليدو لمدينة مدريد سنة 1561. توليدو دلوقتى هى عاصمة مقاطعة توليدو و منطقة كاستيا لا منتشا فى وسط اسبانيا. سنة 21010 كان عدد سكانها 82489 ومساحتها 232.1 كم 2 (89.59 ميل مربع). توليدو مبنيه على مكان مرتفع بتحاوطه أوديه عميقه، و بيمر فيها نهر تاجوس. و بيحوط وادى نهر تاجوس توليدو من تلات جهات و ده بيساهم فى حصانتها ومناعتها للغزو. اتعرفت توليدو باسم طليطلة ايام الحكم الاسلامى لاسبانيا. توليدو اتولد و عاش فيها كتير من الناس المشهوره و الفنانين ، بما فيهم الزرقالى ، جارثيلاسو دى لا فيجا ، اليانور توليدو ، الفونسو العاشر و ال جريكو.و شافت توليدو احداث تاريخيه مهمه زى مجامع توليدو. توليدو سكنها ناس من ايام العصر البرونزى , أهمية توليدو (Toletum فى اللاتينى) زادت ايام العصر الرومانى علشان كانت المركز التجارى و الادارى الرئيسى فى مقاطعه رومانيه اسمها Hispania Tarraconensis, بعد سقوط الامبراطورية الرومانية، توليدو بقت عاصمة اسبانيا و فضلت عاصمة اسبانيا لحد ما غزا المسلمون ايبيريا فى القرن الثامن، وسمّوها "طُليطلة" (Tolaytilah).